cyanic-selkie/wikianc huggingface dataset:
Kosekroken
De enkeltstående episodene i Kosekroken-serien ble gjestet av blant andre Alf Prøysen, Randi Borch, Ingebrigt Davik, Kirsten Langbo og Ragnhild Knagenhjelm. Noen programmer ble ledet av Helge Sverre Nesheim. I 1969 hadde Nesheims programmer fellestittelen Lek og moro, og gikk ut på at Nesheim og en gruppe barn ble filmet i et tomt studio mens de lekte sangleker. En annen som ledet flere av episodene opp gjennom årene, var Fredrik W. Ilboe (født 1898). Ilboes programmer var som regel fortellinger fra «gamle dager», som for eksempel to episoder der han fortalte om seilskutetiden.
I noen av seriens programmer figurerte også «tante Ragne» (spilt av Ragne Tangen), «vaktmesteren» (Svein Byhring) og «postmannen» (Ulf Wengård).
I 1962 startet NRK å sende innslag med dukkene Pernille og Mr. Nelson. Senere ble programmene om Kanutten og Romeo Clive introdusert, med Anne-Cath Vestly og Alf Prøysen i hovedrollene.
I juni 1970 hadde et annet TV-program kalt «Lykkehjulet» introduserte konseptet Renholdspolitiet. Dette var et initiativ fra Det Kongelige Selskap for Norges Vel, og formålet var å gjennomføre en fellesdugnad om å rydde opp i nærmiljøet ved å plukke søppel og lignende. Den 16. juli 1970 ble et helt program i Kosekroken viet dette konseptet, som også hadde fått sin egen sang. I dette Kosekroken-programmet hadde Ragne Tangen samtaler med musen Nikodemus, som var en hånddukke spilt av Rigmor Lange og som til vanlig var et fast innslag i «Lykkehjulet». Gjester i studio var en gruppe barn som deltok i ryddeaksjonen mens de var på ferie på Bogstad Camping i Oslo. I likhet med programleder Ragne Tangen og hånddukken Nikodemus bar de armbind med påskriften Renholdspoliti, og barn som så på ble oppfordret til å skrive til Selskapet for Norges Vel for å få tilsendt slike armbind, legitimasjonskort og luer. Under sendingen 16. juli 1970 ringte «tante Ragne» opp generalsekretæren i Selskapet for Norges Vel, som anslå at de totalt hadde distribuert over 12000 armbind så langt, via post og på messe på Sjølystsenteret. Selve konseptet Renholdspolitiet kan for øvrig minne om flere senere dugnadsprosjekter som Miljødetektivene og Oslos kommunale prosjekt Rusken.
Den siste episoden i serien gikk fredag 28. august 1970, og Vibeke Sæther forklarte da titterne om ny-satsingen fra NRK, der man heretter hver dag i uken ville få egne barneprogram.
Seriens programmer (utvalg)
NRK har digitalisert og publisert på sine nettsider en rekke av programmene fra Kosekroken:. I 1968 bar mange av programmene tittelen Dyrene våre. Disse programmene ble ledet av Veslemøy Haslund, og i hvert av dem var det utvalgte dyr som var tema. Ellers var mange av episodene rene dukketeaterforestillinger.
Dragana Gladović
Dragana Gladović (født 27. juli 1992) er en serbisk taekwondoutøver som konkurrerer i klasse -57 kilo. Hun vil representere Serbia under Sommer-OL 2012, etter å ha kvalifisert seg til lekene ved å ha blitt nummer 1 i europakvalifiseringen.
Ektepaktregisteret
Ektepaktregisteret er et av de offentlige registrene i Brønnøysundregistrene.
Det inneholder avtaler mellom ektefeller som regulerer formuesforhold på andre måter enn det som automatisk følger av Ekteskapsloven. Ektefeller som for eksempel ønsker særeie, må opprette en ektepakt. Dersom det er nødvendig at kreditorer skal måtte respektere disposisjonen må ektepakten registreres i Ektepaktregistret.
Ektepaktregistret er ikke et realregister, og registrering alene der gir ikke rettsvern for realergistrerbare eiendeler. En ektepakt som overdrar fast eiendom eller annet realregistrert formuesgode fra den ene ektefellen til den andre, må dessuten registreres i vedkommende realregister, jf. ekteskapsloven § 55 annet ledd, eksempelvis tinglyses fast eiendom i Grunnboken.
Sibirhagtorn
Sibirhagtorn er en art i hagtornslekta innenfor rosefamilien (også kalt eplefamilien eller kjernefruktfamilien). Det er en 1–3 meter høy, løvfellende busk med en tettgrenet form. Årsskuddene er lysebrune, men greinene er ellers purpur-røde. Den er sjelden i Norden, normalt gjenstående eller forvirret ved hager og kulturmark. Den kommer opprinnelig fra Sibir.
Blomstene er 12–17 mm store og hvite. Fruktene er drøyt 1 cm store, runde og mellomrøde (ikke mørkerøde), med fem kjerner (steiner).
Arten er dyrket eller forvillet, og dessuten gjenstående sjelden i Sør-Norge, oftere i Danmark og sørlige Sverige. Den blomstrer i Norge i juni.
Sibirhagtorn danner ikke kjente hybrider eller varianter i Norden.
Joel Osteen
Joel Osteen (født 5. mars 1963 i Houston i Texas) er en amerikansk legpredikant, TV-pastor og forfatter, som er pastor i frikirken Lakewood Church i Houston.
Han studerte radio og fjernsyn ved det private lærestedet Oral Roberts University, men avla ingen grad. Han arbeidet deretter i sytten år som produsent av farens TV-sendte religiøse programmer. Etter farens død overtok han som pastor i Lakewood Church. Mange av hans gudstjenester er TV-sendte, blant annet på God Channel. Han har skrevet flere bøker, deriblant Ditt gudgitte potensial, som også er utgitt på norsk. Han har to barn med sin kone, Victoria Osteen.
Da Houston ble rammet av orkanen Harvey i slutten av august 2017, gikk Lakewood Church ut i sosiale medier og oppfordret folk til ikke å forsøke å søke tilflukt hos dem. Dette vakte stor oppsikt, og Joel Osteen fikk massiv kritikk både i massemedia og av privatpersoner, blant annet på Twitter. Kritikken førte til at Osteen etter et par dager gikk ut og forsøkte å gi en ny forklaring på hvorfor kirken hans hadde søkt å avverge at bostedsløse Harvey-ofre kom til dem. Nettavisen Huffington Post publiserte en artikkel der det blant annet het:"Pastor Joel Osteen can’t seem to get his story straight about why he didn’t offer his 16,800-seat megachurch in Houston as a shelter sooner for those displaced by Hurricane Harvey.""(Norsk: 'Pastor Joel Osteen sliter med å bestemme seg for hvilken forklaring han skal gi på hvorfor han ikke var raskere til å tilby sin 16 800-seters gigantkirke i Houston som tilfluktssted for folk som var blitt hjemløse på grunn av orkanen Harvey.)"
Wari
Wari eller Huari var en sivilisasjon som blomstret opp i Andesfjellene i mellomhorisonten ca. år 500 til 1200 (800) e.Kr. Hovudstaden lå nær den moderne byen Ayacucho i Peru. Byen var et senter i et rike som dekket store deler av høylandet og strakk seg ut til kysten i det som i dag er Peru. Territoriet ekspanderte tidlig til det favnet om byen Pachacamac, det ser ut til den beholdt en stor grad av selvstyre innenfor Wari. Senere tok waririket mye av territoriet som før var Moche.
Wari ble det første riket i området som ser ut til å ha ekspandert med hjelp av erobringer. Det ble et av de største rikene i Sør-Amerika, kom før Chimu og samtidig med Tiwanaku som delte noen av de samme kunstneriske uttrykksformer som Wari kjente. Kontakten mellom Wari og Tiwanaku fant sted innenfor en periode på 50 år da det pågikk sporadiske sammenstøt om en gruve som først ble okkupert av Tiwanaku. Gruven krysset grensene mellom interessesfærene til de to rikene. Waririket prøvde å sikre seg gruvwn, men lyktes ikke med det.
Waristaten etablerte provinssentra med særegen arkitektur. Omkring 300 år etter at riket brøt sammen, blet Tawantinsuyu, inkariket, den dominerende makten i Andesregionen.
Inkaene tok over terrasseringsteknologien fra Wari da de begynte med å forbedre produktiviteten i jordbruket. Inkariket dro fordel av annen infrastruktur fra waririket. Et hovedvegnett gjennom waririket ble eksempel til etterfølgelse for inkariket. De fikk også det store religiøse senter Pachacamac som et motsvar til Tiwanaku.
Anne Gravingen og Bendik Romstad
Anne Gravingen og Bendik Romstad (født 25. oktober 1970 og 5. november 1969) er et tidligere reklamepar, nå matentreprenører, som har jobbet sammen siden de studerte på Westerdals i 1994. I 2005 kåret Aftenposten dem til Norges mest kreative par.
Reklame
Gravingen er art director, Romstad tekstforfatter. Etter å ha jobbet for Bates, Leo Burnett og New Deal startet de i 2002 Kitchen reklamebyrå. I 2005 mottok de den norske reklamebransjens ærespris, Gullblyanten. Med 11 gull var de det mestvinnende byraet i Gullblyanten i 2006. I 2006 solgte de reklamebyrået sitt til det internasjonale byrået Leo Burnett Worldwide. I 2008 var paret det mest prisbelønte kreative paret i norsk reklamebransje. Begge har blitt valgt ut til Cannes Lions, verdens største reklamefestival, sin prisjury. De har hatt kunder som Vossafår-salami, Scandinavian Airlines, Freia, OBOS, Posten Norge, Statkraft og Fretex. I 2012 startet Romstad Energy Pool, et program for unge reklametalenter. En reklamefilm for Barne-, ungdoms- og familiedirektoratet ble 2020s mest populære tv-reklame i Norge, vant Gullfisken, og fikk over 600 millioner visninger. I 2020 forlot paret reklamebransjen, og begynte å jobbe fulltid med sitt sideprosjekt Anne på landet.
Privatliv
Paret møttes da de var studenter ved Westerdals. De har en villa fra 1890 på Svartskog kalt Odden som de har fylt med antikviteter, og to barn.
Pygmépansermalle
Pygmépansermalle er en art i gruppen Corydoras. Det er en tropisk bunnfisk som blir opptil 21 mm lang. Den lever i vann som holder en pH mellom 6,0 og 8,0, en hardhet på 2 – 25 dGH, og et temperaturområde på 22 – 26 °C.
Union County (Sør-Dakota)
Union County er et fylke i den amerikanske delstaten Sør-Dakota.
Fylket hadde i 2006 en befolkning på 13,745. Fylkeshovedstaden er Elk Point.
Fylket ble i 2006 nummer to i en kåring av USAs beste sted å bo, utført av Progressive Farmer.
Kofte
Kofte, også skrevet kufte, er en fellesbetegnelse på ulike typer, ofte tjukke, åpne eller lukkede klesplagg til å dekke overkroppen med. Det kan være side jakker, korte frakker eller trøyer til å trekke over hodet. På norsk brukes i dag ordet kofte først om fremst om samekofter, strikkejakker og bunadsjakker.
Etymologi (ordbakgrunn)
Selve ordet kofte kan være i slekt med kaftan, en lang frakk eller mannskjortel som blant annet har vært vanlig blant tyrkere og ortodokse jøder. På svensk betyr kofta i dag «strikkejakke».
Ordet stakk, bunadsskjørt eller -kjole med seler, bryst-og ryggstykke, stammer fra det norrøne stakkr som opprinnelig betegnet en type kofte eller kjortel.
Bonde- og bunadsjakker
Betegnelsen kofte har også blitt brukt om side trøyer, lange ytterjakker eller korte frakker båret av menn, særlig blant bønder og vanlige folk fram til slutten av 1800-tallet. Disse har i ulike varianter blitt bevart i europeiske folkedrakter, også i norske bunader, både for kvinner og menn. Slike kofter ble vanligvis laget av vadmel eller annet grovt stoff. Kofter laget av lin ble kalt linnetskofter, mens det fantes også silkekofter og fløyelskofter. En kistekofte var en finere kofte som en hadde liggende sammen med andre høytidsklær i ei kiste, mens en skjøtkofte var en sid kofte med lange skjøter. Koftene kunne ha spenner eller hemper istedenfor knapper.
En såkalt hvitkofte var en hvit eller lys frakk som var vanlig mannsdrakt på landet og ble båret sammen med knebukser. Betegnelsen hvitkofte har også blitt brukt i overført betydning om en norsk bonde som var kledt i ei slik jakke eller frakk. Gråkofte eller gråtrøye er andre betegnelser på tradisjonelle plagg av grovt stoff. Side frakker eller kofter har dessuten blitt betegnet kjole og kjol på dansk og norsk. Lang askofte kunne for eksempel omtales som helgekjole, det vil si «helgeklær». Tradisjonell bondedrakt med sid frakk, vest, knebukser og tjukke strømper har forøvrig klare forbilder i fransk herremote på 1700-tallet da justaucorps, trang, knelang frakk, og culotte, trange knebukser, var vanlig. Side bunadsfrakker kan kalles «gråvest» på norsk.
Ordet kofte har også blitt brukt om korte kapper eller kjortler, for eksempel uværskofter. I graver fra bronsealderen er det funnet draktrester av ullkofter med belte som ble båret under ei kappe.
Det har også vært kofter laget av skinn, enten det har vært fra rein, elg eller sel.
Samekofter
Samekofte, oftest bare kalt kofte, men også kolt og kapte, er en tunika- eller kjortelliknende yttertrøye som er en del av den tradisjonelle samedrakten. De ble tidligere særlig laget av skinn, seinere av vadmell og ull og også bomull og kunststoff. Pesken er et større ytterplagg i skinn eller pels, og med fasong omtrent som kofte. Kofter av garvet skinn innsatt med tran eller tjære har vært brukt som regntøy og på sjøen. Kofte brukt som festantrekk for eksempel bryllup og barnedåp er dokumentert med fotografi fra rundt 1900.
Koftene trekkes over hodet som en genser og bæres med et belte rundt livet. Mannskofta er hofte- eller knelang, mens kvinnekofta er noe lengre. Mannskoftene har ofte en bred, oppstående krave og kiler innsatt på ryggen som gir koftene vidde. Hovedsnittet og fasongen er stort sett lik over hele det samiske området, mens farger og dekor, særlig i form av kulørte innlegg og bånd langs sømmer og kanter, varierer fra distrikt til distrikt. Samekofter har blitt kalt blåkofter på grunn av den den vanligste hovedfargen, men det finnes også kofter som er hvite eller lyse, røde, svarte, brune, grønne eller nyanser av disse fargene.
Koftene var opprinnelig både bruksplagg i hverdagen og stasplagg, men bæres i dag ofte som fargerike festplagg i likhet med norske bunader og andre folkedrakter. Kvinnene har ofte et sjal over skuldrene og pynter kofta med søljer på brystet og i halsen. En kan også bære et fargerikt halsklede. Samekofter er svært ulike fra sted til sted, og man kan se på hva slags kofte en person går med hvilken region vedkommende (eller hennes/hans samiske slekt) kommer fra.
På nordsamisk kalles samekofter for gákti, noe som i de fleste andre kasusformer blir omdannet til gávtti (uttales: gafhti). Likheten mellom dette ordet og norsk "kofte" er godt mulig opprinnelsen til at gáktiene kalles "kofter" på norsk.
En pesk, på samisk beaska, er en kofte laget av reinskinn, gjerne fra en kalv, der hårene er vendt ut. For å holde varmen vinterstid har en under pesken båret en innerpels, en såkalt dork, gjerne laget av saueskinn, med hårene inn. Pelskofter har også blitt kalt mudd eller finnmudd etter det samiske ordet muodda.
Strikkeplagg
Strikkede kofter med mønster blir ofte kalt lusekofter. Det er ulljakker med «lusemønster», det vil si et jevnt mønster av prikker eller enkeltmasker i en annen farge enn bunnfargen. Lusemønsteret skal først ha bli brukt på strikketrøyer fra Setesdal, og setesdalskofta har fortsatt et tradisjonelt strikkemønster. En fanakofte er en spesiell strikkegenser, oftest med lusemønster og stjerner i hvitt på blå bunn.
Med alle midler (film, 1968)
Med alle midler (originaltittel: Coogan's Bluff) er en amerikansk action- og kriminalfilm fra 1968 regissert av Don Siegel. Filmen handler om en tøff og egenrådig politimann fra Arizona som er kommet til New York for å hente en farlig forbryter. Underveis til flyplassen rømmer fangen og politimannen bestemmer seg for å ta opp jakten på egen hånd. Hovedrollen spilles av Clint Eastwood, mens sentrale biroller spilles av Lee J. Cobb, Don Stroud og Susan Clark. Filmen kan også betraktes som en moderne western-film.
Handling
Den cowboy-aktige visesheriffen Coogan fra Arizona er vant til å gjøre ting på sin måte. En dag sendes han til New York for å hente farlig forbryter kalt Ringerman. Fangen er imidlertid under medisinsk behandling etter en overdose LSD og Coogan blir derfor nektet å ta ham med seg. Coogan klarer imidlertid å omgås reglene og får Ringerman med seg, men på vei til flyplassen blir han overfalt og fangen rømmer. Coogan får streng beskjed av politiet om å forholde seg rolig, men han tar isteden opp jakten på Ringerman. Jakten på rømlingen bringer Coogan gjennom New Yorks underverden.
Popularitet og økonomi
Med alle midler ble en moderat suksess i USA, hvor den innbrakte $3,1 millioner og havnet på en 23. plass over de mest innbringende filmene i 1968.
Produksjonskostnadene er estimert til $1,5 millioner.
Anmelderne
Den ble godt mottatt av kritikerne, noe som gjenspeiles i at den har fått så mye som 94 % på Rotten Tomatoes. Både Roger Ebert og Leonard Maltin gav den tre av fire stjerner.
Annet
Filmen var hovedinspirasjon til TV-serien McCloud med Dennis Weaver.
I Norge ble filmen godkjent for visning i en klippet versjon med 16 års aldersgrense (blodig slagsmål noe kortet ned). I 1974 vurderte de den på nytt og lanserte den uklippet med samme aldersgrense.
I rollene
(utvalg)
Thestor
Thestor er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i tropisk Afrika.
Utseende
Små til middelsstore (vingespenn 22-45 millimeter), litt smalvingede, brunlige dagsommerfugler. De virker litt "rufsete". Oversiden er ensfarget brun eller med brunoransje tegninger. Undersiden er gråspraglete.
Levevis
Disse sommerfuglene fører en bortgjemt tilværelse og er ikke lette å finne. De voksne sommerfuglene har en redusert sugesnabel og tar etter alt å dømme ikke næring til seg. Larvene er rovdyr og lever av nebbmunner (skjoldlus og andre) som suger plantesaft. Disse blir gjerne voktet av hissige maur i slekten Anoplolepis. Maurene angriper gjerne de eggleggende hunnene, som derfor legger eggene sine svært raskt, men overser larvene. Det siste larvestadiet lever i maurenes reir, men det er uvisst hva de eter der.
Utbredelse
Slekten er utbredt i det sørlige Afrika. De fleste artene er bare kjent fra Kapp-området i Sør-Afrika, men slekten forekommer nord til Botswana.
Serie A 2017–2018
Serie A 2017–2018 i italiensk toppdivisjon i fotball begynte 19. august 2017 og blir avsluttet 20. mai 2018. De nyopprykkede lagene var SPAL, Hellas Verona og Benevento.
Statistikk
Oppdatert 31. mars 2018
Optatini
Optatini er en gruppe av biller som hører til familien snutebiller (Curculionidae). Disse billene er oftest blankt svarte og mange lever på planter i korsblomstfamilien (Brassicaceae), som omfatter blant andre kål og raps. Noen av artene kan derfor opptre som skadedyr.
Utseende
Små til nokså store 2,3-18 millimeter), rombeformede til ovale snutebiller, som oftest svarte med en dempet (skokrem-aktig) glans, kroppen er helt eller delvis dekket med lyse skjell som danner ulike tegninger. Snuten er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. Brystskjoldet (pronotum) er avrundet, bakerst like bredt som dekkvingene, og sterkt punktert. Dekkvingene har tydelige punktrader, og beina er temmelig korte.
Andreas Kisser
Andreas Rudolf Kisser (født 24. august 1968 i São Bernardo do Campo) er en brasiliansk gitarist. Moren var slovensk og faren tysk.
Karriere
Kisser har vært gitarist i det brasilianske heavy metal-bandet Sepultura siden 1987, etter at deres opprinnelige andregitarist Jairo Guedz forlot bandet. Kisser jobbet da som roadie for bandet, og ble spurt av Max Cavalera om han ville ta jobben som gitarist i bandet.
I 1998 samarbeidet han med Igor Cavalera og Mike Patton om filmmusikken til No Coração dos Deuses som ble utgitt i 1999. Han bidro også på filmmusikken til Bellini e a Esfinge fra 2001 og oppfølgeren Bellini e o Dêmonio fra 2008.
Han ga ut soloalbumet Hubris I & II i 2009. På albumet har han med seg, blant andre, Sepulturas trommeslager Jean Dolabella.
I 2012 stiftet han den latinamerikanske supergruppen De La Tierra sammen med Andrés Giménez, Sr. Flavio og Alex González.
Privat
Kisser giftet seg med Patricia Perissinotto i 1994 og sammen fikk de tre barn: Giulia, Yohan og Enzo. I 2021 ble hun diagnostisert med tarmkreft og 3. juli 2022 døde hun, 52 år gammel.
Diskografi
Soloalbum
Sør-Afrikas sentralbank
Historie
Sør-Afrika fikk sin uavhengighet fra Storbritannia i 1910. Sentralbanken ble vedtatt ved Currency and Banking Act i 1920. Før dette var det ulike banker som utstedte valuta i landet, men disse var av ulik art. Det eneste kravet til valuta som ble utstedt var at bankene pliktet å ta imot valuta, og utbetale pålydende i gull, den såkalte gullstandarden.
Andreas Kisser
Diskografi
Pestilence
Sør-Afrikas sentralbank
Historie
Etter første verdenskrig utviklet imidlertid gullprisen seg høyere i Storbritannia enn i Sør-Afrika, slik at man i praksis kunne levere inn valuta i banker i Sør-Afrika, og få ut gull, som kunne selges til en høyere pris i Storbritannia. Bankene måtte dermed importere gull til en høyere pris, og gikk med tap på dette. De stod derfor i fare for å miste muligheten til å oppfylle sine forpliktelser som lå i gullstandarden. Etter at bankene ba regjeringen om å bli frigitt fra plikten til å innløse penger i gull ble «Gold Conference» arranger i oktober 1919. Parlamentet fulgte denne konferansens anbefaling, som var å etablere en sentralbank som skulle overta ansvaret for å utstede pengesedler, samt forpliktelsen til å innløse disse i gull. Samtidig overtok de også gullreservene til bankene.
Andreas Kisser
Diskografi
Sepultura
Sør-Afrikas sentralbank
Historie
Den 30. juni 1921 startet sentralbanken sin drift. Den første sentralbanksjefen var William Henry Clegg.
Målsettinger
Hovedrollen til sentralbanken er å opprettholde verdien av landets valuta, Sørafrikansk Rand. Gjennom dette har sentralbanken ansvaret for å:
Andreas Kisser
Diskografi
Quarteto da Pinga
La Hulpe
La Hulpe (nederlandsk: Terhulpen) er en kommune i den belgiske provinsen Vallonsk Brabant.
Suvi Mikkonen
Suvi Mikkonen (født 11. juli 1988) er en finsk taekwondoutøver som konkurrerer i klasse -57 kilo. Hun representerte Finland under Sommer-OL 2012, etter å ha kvalifisert seg til lekene ved å ha blitt nummer 2 i europakvalifiseringen.
Sør-Afrikas sentralbank
Målsettinger
Sør-Afrika innførte et inflasjonsmålbasert system i februar 2000. Sør-Afrikas finansminister annonserte i oktober 2008 at sentralbanken skal følge et inflasjonsmål som ligger på 3-6%. Dette måles med headline CPI, som er inflasjonen målt i byområdene.
Sentralbanksjef
Sentralbanksjefen utnevnes av landets president, i samråd med finansministeren og sentralbankens styre. Pr november 2014 er Gill Marcus sentralbanksjef (governor). Hun er Sør-Afrikas første kvinnelige sentralbanksjef, og tiltrådte stillingen 9. november 2009.
Andreas Kisser
Diskografi
Sexoturica
De La Tierra
Tabatinga (Amazonas)
Tabatinga er en kommune i delstaten Amazonas i nordregionen av Brasil.
Middelhavslekene 1991
Middelhavslekene 1991. De ellevte middelhavslekene ble arrangert i Athen i Hellas i perioden 28. juni til 12. juli 1991. Det var 2 762 utøvere fra atten nasjoner som deltok i tjuetre sporter. Italia ble beste nasjon med sekstini gullmedaljer foran Jugoslavia med sytten.
Deltakende nasjoner
Det var 18 nasjoner som deltok i lekene og 2 762 utøvere. (utøvere)
Walworth County (Sør-Dakota)
Walworth County er et fylke i den amerikanske delstaten Sør-Dakota.
Jimmy Nicholl
James Michael Nicholl (født 28. februar 1956 i Hamilton) er en kanadiskfødt nordirsk tidligere fotballspillerer og nåværende fotballtrener. Nicholl, som var forsvarsspiller, har spilt for flere klubber, blant disse Manchester United, Sunderland og Rangers. Nicholl har 73 landslagskamper og ett landslagsmål for Nord-Irland.
Nicholl startet trenerkarrieren mens han fortsatt var aktiv spiller. Som trener vant han Scottish League Cup i 1994/95-sesongen. Nicholl, som har hatt trenerroller i flere skotske toppklubber, er nå trener i sin andre periode for Cowdenbeath, som spiller i Scottish Championship.
Senere karriere
Nicholl ble solgt til kanadiske Toronto Blizzard for 250 000 GBP i april 1982, og kom til å spille for Sunderland, Rangers og West Bromwich Albion. Nicholl var spillende manager i seks år for Raith Rovers, som vant Scottish League Cup i 1994/95-sesongen.
Bath City
Nicholl avsluttet karrieren som spiller i engelske Bath City, som spilte i Football League Fourth Division (den gang nivå fire i engelsk fotball). Nicholls eneste opptreden for klubben fant sted i februar 1996, da klubben tapte 3–0 hjemme mot Macclesfield Town. Nicholl ble utvist i det 55. minutt, for aldri å spille for klubben igjen.
Millwall
Nicholl ble 28. februar 1996 ansatt som manager i Millwall. Nicholl ble med da klubben rykket ned fra nivå to til nivå tre i engelsk fotball, og ble i klubben til påfølgende februar, da han returnerte til Raith Rovers.
Senere karriere
Nicholl har hatt kortere trenerjobber for flere skotske klubber. Han ble i 2010 ansatt i Cowdenbeath, men trakk seg som manager etter første sesong, da klubben rykket ned fra nest øverte nivå i skotsk fotball. Nicholl hadde et midlertidig treneropphold i Hibernian, før han i november 2013 vendte tilbake til Cowdenbeath for en andre periode.
František Chvalkovský
František Chvalkovský (født 30. juli 1885 i Jílové u Prahy i Østerrike-Ungarn (idag Tsjekkia), død 25. februar 1945 i Berlin) var en tsjekkisk diplomat og den fjerde utenriksminister i Tsjekkoslovakia.
Øyvind Sørum
Øyvind Sørum (født 22. oktober 1970) er en norsk pianist og organist.
Øyvind Sørum er utdannet ved Bergen Musikkonservatorium 1990-94 og ved Musikhögskolan i Malmö 1996-98. Videre har han musikkvitenskap hovedfag fra Universitetet i Oslo 2006. Han var repetitør i Den norske Opera 2000-2006, og underviste i teori og akkompagnement ved Barratt Due musikkinstitutt 1994-96. Han har studert hos blant annet Jiri Hlinka, Håvard Gimse og Hans Pålsson Han har vært solist med Helsingborgs Synfoniorkester og Musikhögskolan i Malmös symfoniorkester. Han har også gitt ut en solo- CD med verker av Hilding Rosenberg på det svenske selskapet Malmö Audio Production (MAP).
Siden 2003 har Øyvind Sørum jobbet som kirkemusiker, først og fremst i Nes på Romerike. I 2018 ble han kåret til årets mannlige utøver i Nes kommune for sin mangeårige innsats for musikklivet i kommunen. I Nes kirke har han siden 2004 hatt over 60 egne konserter både som pianist, organist, cembalist og dirigent.
Øyvind Sørum har hatt tallrike konserter både som solist og kammermusiker og har samarbeidet med flere av landets mest kjente musikere. Som dirigent har han gjort flere norske førstegangsfremførelser av verker av blant annet Britten og MacMillan.
Roshendra Vrolijk
Roshendra Vrolijk (født 3. november 1984) er en arubisk tidligere svømmer. Hun representerte landet sitt under Sommer-OL 2004 i Aten, der hun blant annet var flaggbærer for sin nasjon under åpningsseremonien.
Italia under EM i friidrett 2014
Italia deltok med 78 utøvere under EM i friidrett 2014 som ble arrangert 12.–17. august 2014 i Zürich. Italia tok tre medaljer under mesterskapet.
North Wiltshire
North Wiltshire var et administrativt distrikt i Wiltshire, England. Administrasjonssenteret var Chippenham. Det ble innelmmet i Wiltshire enhetlige myndighet i 2009.
Michael Bradley (fotballspiller)
Michael Sheehan Bradley (født 31. juli 1987 i Princeton i New Jersey) er en amerikansk fotballspiller som spiller på midtbanen for den italienske klubben Roma, og for det.
Arkitekturåret 1614
Dødsfall
…
Jodoigne
Jodoigne (nederlandsk: Geldenaken) er en kommune i den belgiske provinsen Vallonsk Brabant.
Andrej Gretsjin
Andrej Vladimirovitsj Gretsjin (russisk Андрей Владимирович Гречин, født 21. oktober 1987) er en russisk svømmer, som spesialiserer seg i frisvømming. Han representerte landet sitt under Sommer-OL 2012 i London, der han tok bronse på 100 meter fri stafett.
Gerda Krūmiņa
Gerda Krūmiņa  (født 26. november 1984) er en latvisk tidligere skiskytter.
Hun representerte Latvia under Vinter-OL 2006 og 2010.
Gene Harris
Gene Harris (født 1. september 1933, Benton Harbor, Michigan, død 16. januar 2000) var en amerikansk jazzpianist kjent for sin varme lyd, og sin blues- og gospel-influerte stil, kjent som soul jazz.
Fra 1956 til 1970 spilte han i The Three Sounds trio med bassisten Andy Simpkins og trommeslager Bill Dowdy. I løpet av denne tida spilte The Three Sounds jevnlig inn plater for Blue Note og Verve. Han bodde for det meste som pensjonist i Boise, Idaho, fra slutten av 1970-tallet, selv om han regelmessig spilte på det nærliggende Idanha Hotel. Deretter overbeviste Ray Brown ham om dra tilbake på turne i 1980. Han spilte med Ray Brown Trio og ledet deretter egne grupper, som for det meste spilte inn plater for Concord Records, inntil hans død av nyresvikt i 2000.
Harris' "Ode to Billie Joe" er kjent som en jazzklassiker. En av hans mest populære numrene var hans "Battle Hymn of the Republic", en live-versjon som er på albumet hans Live at Otter Crest, utgitt av Concord.
Art institute
Art institute er betegnelsen på amerikanske kunstfaglige universiteter med fokus på eksempelvis billedkunst, fotokunst, arkitektur og scenekunst. Skolene er treårige, med studier som retter seg inn mot et akademisk utdanningsløp med praktisk utøvende innretning opp til bachelornivå. Alle art institutes i USA er private.
De mest kjente Art Institutes er:
Dokka-Etna
Dokka-Etna er en ca. seks kilometer lang elvestrekning fra samløpet av elvene Dokka og Etna ved tettstedet Dokka og ned til utløpet i Randsfjorden i Innlandet.
Ved utløpet i Randsfjorden danner elva et stort elvedelta, vernet som Dokkadeltaet naturreservat.
Butikk
En samling av ulike butikker, med ulike eiere, under samme tak, utgjør et kjøpesenter.
Rangsiya Nisaisom
Rangsiya Nisaisom (født 11. juni 1994) er en thailandsk taekwondoutøver som konkurrerer i klasse -57 kilo. Hun representerte Thailand i Sommer-OL i 2012, etter å ha kvalifisert seg til lekene ved å ha blitt nummer 2 i verdenskvalifiseringen. Hun har gull fra VM i 2011.
Grå stengelvikler
Grå stengelvikler (Epiblema grandaevana) er en sommerfugl i gruppen av viklere (Tortricidae).
Utseende
En stor (vingespenn 21-36 millimeter), lyst brunspraglete vikler, en av de største europeiske viklerne. Forvingen er lyst gråbrun til sandfarget, lett spraglete, men uten noen tydelige tegninger. Bakvingen er brunhvit.
Gjeldsordningsregisteret
Gjeldsordningsregisteret er ett av de offentlige registrene i Brønnøysundregistrene i Brønnøysund.
Grå stengelvikler
Levevis
Larvene lever på røttene av hestehov (Tussilago farfara) og pestrot (Petasites spp.). De voksne viklerne flyr i juli.
Gjeldsordningsregisteret
Det inneholder opplysninger om hvem som har fått innvilget gjeldsforhandlinger og gjeldsordninger, og har kopi av alle inngåtte gjeldsordningsavtaler. Gjeldsordningsregisteret inneholder også opplysninger om hvor i saksbehandlingsprosessen en sak befinner seg, hvilken namsmann eller namsrett som behandler saken og hvilke frister det arbeides etter.
Grå stengelvikler
Utbredelse
Arten er utbredt i Europa, unntatt lengst i sør og nord, og i det nordlige Asia. I Norge er den utbredt på Sør-Østlandet og den er dessuten funnet i Nord-Trøndelag.
Gjeldsordningsregisteret
Eksterne lenker
Gjeldsordningsregisteret
William Anderson (cricketspiller)
William Wallace Anderson (født 27. juni 1859 i Edinburgh, død 5. august 1943 i Edinburgh) var en britisk cricketspiller som deltok i de olympiske leker 1900 i Paris Anderson var med på det franske cricketlaget Union des Sociétés Françaises de Sports Athlétiques som tapte finalen til det britiske laget Devon & Somerset County Wanderers med 104-262, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen cricket har vært med som olympisk sport.
Dvergpansermalle
Dvergpansermalle er en art i gruppen Corydoras. Det er en tropisk fisk som blir opptil 3,5 cm lang, skjønt 2,5 cm er en mer typisk lengde. Hannene er mindre enn hunnene, slankere, og har spissere halefinne enn hunnene.
Epitetet hastatus betyr «med spyd», en referanse til den spydspiss-aktige flekken på haleroten.
Dvergpansermallen lever i vann med en pH mellom 6,0 og 8,0, en hardhet mellom 5 og 19 dGH, og et temperaturområde på 25–28 °C. Den lever av makk, krepsdyr, insekter og plantemateriale.
Den er en stimfisk som lever mellom planter. Den skiller seg fra de fleste andre Corydoras-arter ved at den foretrekker vannets midtsjikt istedenfor bunnen. Når den hviler, ligger den på bladene til planter. Andre Corydoras-arter med lignende adferd er Corydoras habrosus og pygmépansermalle.
Ziebach County
Ziebach County er et fylke i den amerikanske delstaten Sør-Dakota.
Basketball under Middelhavslekene 1991
Basketball under Middelhavslekene 1991. Basketball var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var ellevte gangen som basketball var med på programmet under Middelhavslekene. Det var to turnerninger, en for menn og en for kvinner. Det var åtte herrelag og fem dameleg, Italia vant herreturneringen og Spania vant dameturneringen.
Caldwell County (Missouri)
Caldwell County er et fylke i den amerikanske delstaten Missouri.
Skjellrustning
Kjente typer skjellrustning
Selv om mange kulturer har brukt skjellrustning er den særlig forbundet med området fra Midtøsten og østover.
Skyterne
Skytere brukte nesten utelukkende skjellrustning. Til og med leggskinner, skjold og hjelmer var ofte konstruert av overlappende skjell.
Samaritanerne
Samaritanene brukte skjellrustning også for hestene sine.
Romerne
Romerne brukte skjellrustning kalt lorica squamata. En egen type med en ribbe langs hvert enkelt skjell og noen ganger festet til en brynje under ble kalt for «fjærrustning», lorica plumata og mest brukt for offiserer. En spesiell klasse kavalerister kalt katafrakter brukt av flere stridende parter i Midtøsten hadde både hester og ryttere dekket fra topp til tå i rustning, vanligvis skjellrustning.
NHHs ærespris for fremragende forskning
NHHs ærespris for fremragende forskning er en forskningspris for fremragende grunnforskning over en lengre periode. Prisen utdeles hvert femte år av Norges handelshøyskole.
Marcus Ekheim
Marcus Ekheim (født 12. juli 1967) er en svensk tidligere fotballspiller. Ekheim, som var forsvarer, har spilt for Malmö FF og Landskrona BoIS, begge i Allsvenskan.
Veien vi ska gå
Veien vi ska gå er et musikkalbum med Sie Gubba. Albumet kom ut 7. mars 2014 og er den første albumet siden 2009 med Tommy Folstadli på trommer. All låtmateriale er skrevet av Magne Almås og Petter Øien med unntak av "900 gram" som er skrevet av Terje Tysland. Albumet er produsert av Magne Almås og Petter Øien.
NGO
NGO er en forkortelse som kan ha flere betydninger
Cyril Miranda
Cyril Miranda (født 25. mars 1985) er en fransk langrennsløper.
Miranda representerte Frankrike under Vinter-OL 2010 og under Vinter-OL 2014.
Olympiske resultater
Vancouver 2010
Vasaloppet 2007
Vasaloppet 2007 ble arrangert den 4. mars 2007, og var den 83. utgaven av Vasaloppet.
Kristel Eikeland
Kristel Eikeland (født Kristel Viigipuu 19. august 1990) er en estisk tidligere skiskytter.
Naek L. Tobing
Naek Lumban Tobing (født 14. august 1940 på kraterøya Samosir i Tapanuli på Sumatra i Nederlandsk India, død 6. april 2020 i Jakarta i Indonesia) var en indonesisk lege, sexolog og forfatter. Han skrev Problems and Solutions (1994) og Premarital Sex, Extramarital Sex, and Building Marital Harmony.
Kristel Eikeland
Hun representerte Estland under Vinter-OL 2010.
Naek L. Tobing
Liv og virke
Tobing fikk sin medisinske utdannelse fra Universitas Sumatera Utara (Universitetet i Nord-Sumatra) i 1966, og utdannelse i psykiatri fra Universitas Indonesia i 1976. Han ble også serfifisert sexolog fra University of Minnesota i 1983.
Kristel Eikeland
Etter at hun avsluttet sin aktive karriere har hun bosatt seg i Norge hvor hun har giftet seg og arbeider som personlig trener.
Naek L. Tobing
Liv og virke
Han skrev spalter om seksologiske problemstillinger en rekke aviser og ukeblader, og ble ofte benyttet som foredragsholder relatert tuil det samme i helseorienterte programmer på fjernsyn og radio over hele Indonesia.
Han var gift med Marion Aritonang og de fikk seks barn.
Han døde på Pertamina Central Hospital (RSPP) i Jakarta den 6. april 2020 i en alder av 79 år på grunn av covid-19.
Konkursregisteret
Konkursregisteret er ett av de offentlige registrene i Brønnøysundregistrene i Brønnøysund.
Konkursregisteret kan også gi opplysninger om noen er ilagt konkurskarantene.
Heleri
Heleri er å bevisst motta eie, pante eller bruke, forsvare, skjule eller forbruke tyvegods. Heleri har i Norge en strafferamme på inntil to års fengsel, men kan også straffes med bøter eller samfunnsstraff.
Gonophorini
Gonophorini er en gruppe med biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Nokså små til middelsstore (3,5 - 15 millimeter), avlange skjoldbiller, gjerne matt brunlige eller svarte. Hodet er fremstrakt, ikke påfallende lite (ulikt mange andre skjoldbiller). Antennene er tynne. Pronotum er firkantet, med lengdefurer. Dekkvingene er snale og jevnbrede, med rader av grove punkter som danner doble rader.
Levevis
Både larver og voksne lever på planter og eter fra dem. Disse lever på ulike enfrøbladete planter.
Utbredelse
Gruppen er utbredt i Sørøst-Asia.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Lucy Walsh
Lucy Walsh (født 3. desember 1982 i Santa Barbara, California) er en amerikansk skuespillerinne, sangerinne, låtskriver og keyboardist. Har vært støttevokalist og keyboardist for Ashlee Simpson. Hun er datter av Eagles-gitarist Joe Walsh. Har platekontrakt med David Lettermans plateseskap C.E Music og managementavtale med managementselskapet Clear Entertainment. Hennes første album, 1882, ble utgitt 1. mars 2011.
Mandsjuria
Mandsjuria (kinesisk: 滿洲; pinyin: Mǎnzhōu) er en stor kulturgeografisk region som tilsvarer omtrent dagens kinesiske region Dōngběi), et område på 790 000 km² nordøst i Kina med ca. 110 millioner innbyggere. De fleste innbyggerne er han-kinesiske, men noen få prosent er mandsjuer. Mandsjuria var tradisjonelt hjemsted også for andre grupper enn mandsjuene, fremfor alt xianbei-, khitan- og jursjen-folkene. Området blir i noen grad også referert til som Amurland, i det elven Amur er sentral for dette distriktet.
Området er rikt på mineraler og den betydelige industrialisering som fant sted under japanernes okkupasjon, fortsatte i etterkrigstiden.
Historie
Mandsjuria (med unntak av provinsen Liaoning) var det tradisjonelle hjemområde for mandsjuene. Det er dette folkeslagets navn som går igjen i regionnavnet, som ble innarbeidet i løpet av 1800-tallet. Den gamle kinesiske betegnelsen var 關外 (pinyin: Guānwài), det vil si «hinsides grensen». På 1600-tallet erobret mandsjuene hele Kina og grunnla Qing-dynastiet. Mandsjuria var sperret for kinesisk innvandring, og forble det frem til 1859. Mellom 1859 og 1930 strømmet det imidlertid så mange kinesere inn i området at mandsjuene ble en liten minoritet der.
Med Russlands ekspansjon inn i Sibir, og Japans inn i Korea, havnet Mandsjuria inn i begge disse makters interessesfære. Områdene nord for elven Amur og øst for Ussuri, også kalt Ytre Mandsjuria (lyserosa på kartet), ble annektert av Russland, ved de påtvungne traktatene Aiguntraktaten (1858) og Pekingkonvensjonen (1860). Man kan også godt betrakte Sakhalin, den store øya øst for det røde området, som en del av eller et vedheng til dette Ytre Mandsjuria. Hele dette nordlige området hadde vært anerkjent av russerne som tilhørende Qing-Kina helt siden Nertsjinsktraktaten av 1689 (som ikke nevnte Sakhalin, skjønt den geografiske logikk tilsier at det hørte med). Deretter ble begrepet Mandsjuria egentlig bare benyttet om den gjenblivende kinesiske del, Indre Mandsjuria (rødt på kartet). Det vestlige delområdet (mørkerosa på kartet) var bare tidvis del av Mandsjuria, for det meste var det tilregnet Indre Mongolia. Mot slutten av 1800-tallet kom Indre Mandsjuria under sterk russisk innflytelse i og med byggingen av Den kinesiske østjernbanen gjennom Harbin til Vladivostok. En del fattige koreanske bønder flyttet inn i samme område. Og svært mange han-kinesere, særlig fattigbønder fra Shandong og Zhili, flyttet inn sørfra. Denne tilflyttingen av kinesere skyldes en bevisst politisk kuvending fra Qing-Kinas side i 1859; den russiske innflytelse måtte balanseres og da trengtes det en større befolkningsmessig motvekt.
I 1900, i forbindelse med bokseropprøret, så Russland sin sjanse til å gjøre nye fremstøt. Russiske styrker drepte tusenvis av kinesere (mandsjuer, han-kinesere og daurer) som bodde i Blagovesjtsjensk og sekstifire nærliggende landsbyer. Det endte med at Russland kunne okkupere Mandsjuria sønnenfor Amur. Det oppstod stadig sterkere spenninger mellom Russland og Japan. Året etter at den japanske ambassadør i 1903 hadde krevd at de russiske militære styrker trakk seg ut av Mandsjuria og at russerne anerkjente de japanske interesser i Korea, utbrøt den russisk-japanske krig. Japan gikk seirende ut av krigen i 1905 og russerne måtte rømme Mandsjuria, som ble tilbakeført til Qing-Kina. Japan sikret seg imidlertid stor innflytelse og overtok fra russerne den mandsjurske del av den jernbanen de hadde bygd til kysten, og organiserte den under navnet den sørmandsjurske jernbane, for å kunne transportere råstoffer fra Mandsjuria og inn i Korea, hvorfra de ble utskipet til Japan. Jernbanen ble beskyttet av den japanske Guandonghæren. Navnet kom fra japanske betegnelse for Liaoningområdet i det nordøstlige Kina, som Japan forpaktet i 1905, 関東州 (japansk: kantō-shū, kinesisk: 关东州 Guāndōng-zhōu).
I 1915 rettet Japan 21 krav til Kina, hvorav en rekke handlet om større innflytelse i Mandsjuria, som de allerede dominerte de sørligste deler av. Kravene ble godtatt av Republikken Kinas president Yuan Shikai, noe som utløste heftige protester i Kina, og var med på å utløse Fjerde mai-bevegelsen. Årene 1917–1928 var Mandsjuria i praksis autonomt regjert av krigsherren Zhang Zuolin. Mandsjuria var da i praksis en bufferstat mellom Japan, Kina og Russland/Sovjetunionen.
I desember 1918, under den russiske borgerkrig etter den russiske revolusjon, inntok russiske «hvite» tropper med kinesisk hjelp byen. I 1920-årene ble Harbin overflommet av fra 100 000 til 200 000 russiske antibolsjevistiske «hvite» emigranter som flyktet fra sitt hjemland. Noen av dem var jøder. Harbin ble slik hjem for den største utenlandsrussiske befolkning på noe sted. Byen fikk tilnavnet «Orientens Moskva».
I den senere del av 1920-årene bekjempet krigsherren Zhang energisk den sovjetiske innflytelse i Kina og stod en tid på temmelig vennskapelig fot med Japan. Han lyktes i 1926, med bistand fra sin sønn Zhang Xueliang, kalt «den unge general», å undertrykke et farlig opprørsforsøk av en underordnet befalingsmann.
I juni 1926 okkuperte Zhang den kinesiske hovedstaden Beijing og stilte seg i spissen for det som da formelt var Republikken Kinas internasjonalt anerkjente regjering. Hans stilling i Nordkina ble imidlertid truet av Chiang Kai-sheks nordekspedisjon, og i mai 1928 ble Zhangs hær tvunget til retrett mot hovedstaden. Den 3. juni forlot Zhang Beijing med et tog som den påfølgende dag ble utsatt for et japansk bombeattentat da toget passerte jernbanestasjonen Huanggutun utenfor Mukden og døde av sine skader etter noen timer. Hans sønn overtok da makten, men det tok ikke lang tid før Chiang Kai-shek til en viss grad klarte å inkorporere Mandsjuria i Kina. Etter den internasjonale økonomiske krisen så mange japanske militære på Mandsjuria som en viktig løsning på Japans problemer. Den såkalte Mukdenhendelsen i 1931, som japanerne selv hadde iscenesatt, utløste Mandsjuriakrisen som førte til at Guandonghæren okkuperte landet, angivelig uten at dette var blitt klarert av den japanske regjering i forkant. Okkupasjonen omfattet også Mandsjurias nordlige deler, japanerne nådde Harbin den 4. februar 1932.
Okkupasjonen ble fordømt av USA i og med Hoover-Stimson-doktrinen. Så ble det etablert en marionettstat der ved navn Manchukuo; det lyktes japanerne i 1934 å få den tidligere barnekeiser Puyi, Qing-Kinas siste keiser, til å overta som keiser i den nye staten. Men de egentlige makthavere var japanerne.
I 1938/1939 kom det til japansk-sovjetisk grensekonflikt, idet den japanske hær forsøkte å utvide Manchukuo-staten nordover. Dette forsøket ble imidlertid slått tilbake av Sovjetunionen i slaget om Khalkhin Gol. Japans nederlag hadde store strategiske ringvirkninger. Det førte til en våpenstillstandsavtale, og endret Japans ekspansjonsplaner fra en vestlig til en sørlig akse og gjorde at Sovjetunionen ikke var truet i øst da Tyskland angrep landet i 1941.
Under Stillehavskrigen rådet fortsatt denne våpenstillstandsavtalen mellom Sovjetunionen og Japan, og den ble ikke brutt før den 8. august 1945, da sovjethæren marsjerte inn under sin Operasjon Auguststorm. Japan, som samtidig var under amerikansk atombombeangrep, bestemte seg for å kapitulere før dimensjonene av det sovjetiske angrepet var kjent. Hadde krigen fortsatt, hadde Sovjetunionen planer om å invadere Hokkaido før de vestallierte invaderte Honshu.
Etter at Mandsjuria ble okkupert av Sovjetunionen, og krigen ble avsluttet, ble området imidlertid i 1946, i henhold til Kairoerklæringen, tilbakeført til Kina. Fra 1945 til 1948 var Indre Mandsjuria et viktig baseområde for den kommunistiske kinesiske Folkets frigjøringshær. Med materiell støtte fra Sovjetunionen bygde kommunistene seg sterke og kunne herfra gjenstarte den kinesiske borgerkrig, som til en viss grad hadde vært stilt i bero under den annen sino-japanske krig, og herfra kunne kommunistene sveipe sørover og nedkjempe Kuomintang-regjeringens styrker og erobre hele det kinesiske fastland i 1949.
Akademos
Akademos (gresk Ἀκάδημος; eller Ἑκάδημος, Hekademos) var i henhold til gresk mytologi en attisk helt som da dioskurene, tvillingene Kastor og Polydevkes, invaderte Attika for å frigjøre sin søster Helena, forrådte Akademos til dem at hun ble holdt skjult ved Afidna for at Athen skulle bli spart.
Athens redningsmann
En fortelling som tradisjonelt ble fortalt om ham er at Thesevs røvet den vakre Helena, kjent for sin rolle i Trojakrigen som fortalt i Homers Iliaden. Hennes to brødre, de senere guddommeliggjorte dioskurene, Kastor og Polydevkes, angrep Attika for å ødelegge Athen som var Thesevs' hjemby, og frigjøre deres søster Helena. Akademos avslørte imidlertid for tvillingbrødrene hvor Thesevs holdt Helena skjult ved Afidna og han reddet således Athen fra ødeleggelse.
Callaway County
Callaway County er et fylke i den amerikanske delstaten Missouri. Her ligger blant annet Callaway kjernekraftverk, som er det eneste atomkraftverket i denne delstaten.